laion/Wikipedia-Exotic huggingface dataset:
Zombilation - The Greatest Cuts

"Zombilation – The Greatest Cuts" on ansambli Lordi 2009. aasta kogumikalbum. Album ilmus Drakkari poolt 20. veebruaril. Limiteeritud kogusega saab kaasa veel CD-plaadi, kus on helisalvestised Lordi 2006. aasta Stockholmi kontserdist, plaatidelt "Get Heavy", "The Monsterican Dream" ja "The Arockalypse" pärit boonuslood ning DVD. Esimese plaadi peal ilmusid lood neljalt Lordi plaadilt. Plaat ilmus Saksamaal, Austrias, Šveitsis, Itaalias ja Hispaanias. "Zombilation" avaldati lepingujärgselt pärast seda, kui Saksamaa plaadifrima Drakkar lõpetas bändiga lepingu. Hard Rock Hallelujah Bite It Like a Bulldog Who's Your Daddy? Devil is a Loser Blood Red Sandman Get Heavy They Only Come Out At Night My Heaven Is Your Hell Beast Loose In Paradise Deadache Would You Love A Monsterman? Bringing Back The Balls To Rock Forsaken Fashion Dolls Supermonstars (The Anthem Of The Phantoms) The Children Of The Night Rock The Hell Outta You Pet The Destroyer Monster Monster It Snows In Hell
Andy García

Andrés Arturo García Menéndez (sündinud 12. aprillil 1956) on Ameerika Ühendriikide näitleja. Ta sai tuntuks Hollywoodi filmides, sealhulgas "Ristiisa III-s" (1990). Andy Garcia kehastab uues mängufilmis Mihheil Saakašvilit, Elu24.ee, 19. oktoober 2009
Enno Tubli

Enno Tubli (sündinud 2. märtsil 1952 Tartus) on eesti dirigent ja trompetist. Ta lõpetas 1970. aastal Tartu 5. Keskkooli, 1974. aastal Heino Elleri nimelise Tartu Muusikakooli ja 1978. aastal Tallinna Riikliku Konservatooriumi trompeti erialal. Ta oli aastatel 1974–2013 puhkpilliorkestri Popsid peadirigent. 2013 Tartu medal 2014 Tartu Ülikooli aumärk 2014 Valgetähe V klassi teenetemärk Enno Tubli on abielus Siiri Tubliga, kellega neil on neli last: Tõnu, Mati, Siim ja Tiina. Esimesest abielust Anu Tubliga on tal kaks last: Eike ja Timo. Roos, Kristjan. Popsimine tõi Enno Tublile Tartu linna medali. 27. juuni 2013. "Tartu Ülikooli aumärgi kavalerid". Tartu Ülikool. Vaadatud 9.12.2022. Eesti riiklike teenetemärkide kavaleride andmebaas presidendi kantselei kodulehel (president.ee).
Ofelia

Ofelia oli Saaremaa Laevakompanii parvlaev, mis oli ehitatud 1968. aastal Saksamaal Kröger Werfti laevatehases. Ofelia sõitis aastail 1998–2012 peamiselt Rohuküla–Heltermaa liinil. 19. juunil 2012 müüdi Ofelia Sjöfartstidningeni teatel Lissaboni firmale Roris Maritime Co. Ltd. sõiduks piki Angola rannikut loodaval parvlaevaliinil. Laeva uueks nimeks pandi Tuizidi, pardale maaliti uus kaubamärk Angocab ja lipuriigiks sai Saint Kitts ja Nevis. 2022. aastal oli Tuizidi näha Angolas Praia do Saricos randa kinni triivinuna ja hüljatuna.[viide?] Ofelia Suures väinas, 2007
Kloon

Kloon on raku või organismi vegetatiivne järglaskond ja seetõttu geneetiliselt ühetaoline. Kloonid võivad tekkida apogaamia, vegetatiivse paljunemise ja paljundamise tulemusena. Genet Kännis Kloonimine Ramet Ökoloogialeksikon. (1992)./ koost. Masing, V. Eesti Entsüklopeediakirjastus : Tallinn, lk 111. Kloon. – ENE. 4. kd. Tallinn : Kirjastus Valgus, 1972, 29
Mulberry

Mulberry on e-posti klientrakendus. Aastatel 1995–2005 turustas seda Cyrusoft ja tarkvara oli suletud lähtekoodiga. 1. oktoobril 2005 kuulutas Cyrusoft välja pankroti ja lõpetas tegevuse. 2006. aasta augustis omandas lähtekoodi õigused programmi autor Cyrus Daboo. Samal kuul avaldati versioon 4.0.5, sellest peale oli tarkvara tasuta, kuid siiski veel suletud lähtekoodiga. Seni viimane versioon 4.0.8 ilmus 23. veebruaril 2007. Sama aasta 21. novembrist on programmi lähtekood avalik Apache litsentsi 2.0 alusel. Algselt loodi tarkvara Apple'i Macintoshile, nüüd on olemas versioonid ka Microsoft Windowsi ja Linuxi jaoks (X window süsteemiga). Mulberry tugevad küljed on täpne sobivus erinevate interneti standarditega, näiteks IMAP, LDAP, IMSP, ACAP ja iCalender, unikaalne graafiline kasutajaliides Sieve'i (e-posti filtreerimiskeel) skripti jaoks ja tugi IMAP-i ühenduseta toimingute jaoks.
526

◄ | 5. sajand | 6. sajand | 7. sajand | ► ◄ | 490. aastad | 500. aastad | 510. aastad | 520. aastad | 530. aastad | 540. aastad | 550. aastad | ► ◄◄ | ◄ | 522 | 523 | 524 | 525 | 526 | 527 | 528 | 529 | 530 | ► | ►► 526. aasta 13. juuli - paavstiks sai Felix IV. Vana-Rooma konsuliks oli Olybrius. 18. mai – Johannes I, paavst 30. august – Theoderich Suur, idagootide kuningas
Magda Bormeister

Magda Bormeister (2. veebruar 1918 – 11. juuli 1995) oli eesti maalikunstnik. Magda Bormeister õppis aastatel 1936–1940 Riigi Kunsttööstuskoolis August Janseni (1881–1957), Friedrich Koppeli (1909–1941) ja Roman Nymani (1881–1951) juhendamisel. Ta õppis ka Moskva Kunstiinstituudis Aleksandr Deineka (1899–1969) maaligrupis. Alates 1960. aastast esines ta vabariiklikel kunstinäitustel umbes 30 maali ja monotüüpiaga. Tema töid on välja antud postkaartidena. Ta on maalinud maastikke, linnavaateid, lillepilte ja abstraktseid kompositsioone. Ta oli kunstnik Märt Bormeisteri abikaasa, ning kunstnik Marju Bormeisteri ja kunstnik ning fotograaf Märt Bormeister noorema ema.
Albatross

Albatross (Diomedea) on albatroslaste sugukonda kuuluv perekond linde. Teada on 6 tänapäevast ja umbes sama palju fossiilset albatrossiliiki. Fossiilsete liikide jaotus perekondade vahel ei ole veel selge. Väljasurnud albatrosside säilmeid on leitud mitmelt poolt üle maailma: Oregonist, Floridast, Lõuna-Aafrikast, Austraaliast ja isegi Antarktikast. Albatrossi perekonna kõige lähedasem loomarühm on Vaikse ookeani põhjaosa albatrosside perekond Phoebastria, kuhu kuulub 4 tänapäevast liiki. Kuni aastani 1996 neid perekondi ei eristatud, vaid perekonda Diomedea arvati ka praeguse perekonna Phoebastria liigid. Kõige varasemad albatrossi fossiilid pärinevad keskmiotseenist 12–15 miljonit aastat tagasi. Selleks ajaks oli perekond Phoebastria temast juba eristunud. Rändalbatross ja kuning-albatross (Diomedea epomophora) kuuluvad kõige suuremate tänapäevaste lennuvõimeliste lindude hulka. Neil on suurem tiibade siruulatus kui ühelgi teisel tänapäevasel linnul, kuni 3,5 meetrit, kuigi keskmine on natuke üle 3 m. Suured isased võivad kaaluda üle 11 kg ja seal lähedal ongi arvatavasti piir, millest raskemad linnud ei suuda lennata. Albatrossi ladinakeelne nimetus Diomedea tuleb vanakreeka mütoloogia tegelase Diomedese nimest. Legendi järgi ajas torm Diomedese Itaalia rannikule ja tema kaaslased jätsid ta sinna maha, aga muudeti seejärel albatrossideks. Albatrossi sulestik on musta, halli ja valge kirju. Pikad, ligi pooleteise meetrini küündivad tiivad võimaldavad tal mitu päeva järjest mööda õhuvoolusid liuelda. Üldiselt on täiskasvanud albatrossid valged. Täiskasvanud emaslindudel ja noorlindudel on sulgede otstes tumedad täpid. Väiksematel liikidel ja noorlindudel on sulestikus rohkem tumepruuni värvi. Hiljuti avastatud pruunpugu-albatrossil säilib noorlindude tumepruun sulestik ka täiskasvanuna. (Amsterdami albatross sai oma teadusliku liiginime selle järgi, et pesitseb Amsterdami saarel.) Albatrossid elavad maailmameres lõuna-lähistroopikas ja sealt lõuna suunas, kohati kuni Antarktikani välja. Nad tulevad maismaale ainult pesitsemise ajaks ja tormivarju. Albatrossid ehitavad oma pesa kaugesse ja raskesti ligipääsetavasse kohta. Albatrossid toituvad kaladest, mida nad püüavad vette sukeldudes oma pika nokaga. Albatrossid järgnevad laevadele pika maa taha, oodates, et laeva meeskond viskaks merre jäätmeid, mida nad süüa saaksid. Emaslind muneb ühe muna. Poeg, kes sellest munast koorub, saab lennuvõimeliseks alles üheksa kuu vanuselt. Tibu eest hoolitsevad nii emas- kui ka isaslind. Atlandi rändalbatross Diomedea dabbenena Kuning-albatross Diomedea epomophora Pruunpugu-albatross Diomedea amsterdamensis Regent-albatross Diomedea sanfordi Rändalbatross Diomedea exulans Väike-rändalbatross Diomedea antipodensis Aucklandi rändalbatross Diomedea antipodensis gibsoni
Kvint

Kvint ( < ladina k quintus "viies") on diatoonilise helirea 5. aste akordi põhikuju kolmas heli (noot) intervall, mille astmeline suurus on 5 ja tooniline suurus sõltub intervallist. puhas kvint – tooniline suurus 3½ tooni vähendatud kvint – tooniline suurus 3 tooni suurendatud kvint – tooniline suurus 4 tooni (a)puhas kvint (b) vähendatud kvint (c) suurendatud kvint Kvint on konsoneeriv intervall. Oktavi ja kvindi kaugusel olevate helide sagedused suhtuvad teineteisesse nagu 1 : 3. Igast helist oktavi ja kvindi võrra kõrgemalt kõlav heli on tema teine ülemheli. Viiuli, vioola (altviiuli) ja tšello keeled häälestatakse üksteisest kvintide kaugusele. Kvint üles C-G Kvint alla C-F Kvindiring Diatooniline intervall Altereeritud intervall Enharmooniline intervall
Alligaator

Alligaator (Alligator) on veega tihedalt seotud roomajate perekond krokodilliliste seltsist. Perekonnas on kaks liiki: ameerika alligaator ja hiina alligaator. Esimesed alligaatorid elasid 37 miljonit aastat tagasi. Alligaatori lõug on lühem ja laiem kui krokodilli oma ning see annab alligaatori peale kolmnurkse kuju. Teine oluline erinevus on see, et kui tema lõuad on koos (suu on kinni), siis ei ulatu tema neljas hammas välja nagu krokodillil. Ameerika alligaator (mississippi alligaator) elab Ameerika Ühendriikide kaguosa soistel aladel. Nad võivad elada kuni 30 aastat. Keskmine ameerika alligaator võib kasvada kuni 4 meetri pikkuseks ja kaaluda kuni 360 kg. Kõige suurem teadaolev alligaator leiti Louisianast. Ta oli 5,84 m pikk. Hiina alligaator elab Jangtse jõe orus Hiinas. Täiskasvanud isased on 1,5-2,1 m pikad ja kaaluvad 36-45 kg. Praeguseks on see liik elupaikade hävitamise tõttu peaaegu välja surnud. https://web.archive.org/web/20160308214422/http://fossilworks.org/bridge.pl?a=taxonInfo&taxon_no=38423... https://web.archive.org/web/20160304090346/http://www.eparks.org/marine_and_coastal/marine_wildlife/alligator.asp... https://web.archive.org/web/20160305003114/http://alligatorfur.com/alligator/alligator.htm... https://www.latimes.com/archives/la-xpm-2012-jul-04-la-me-gators-20120704-story.html...
Tommy

Tommy on mehenimi, eesnime Thomas lühendatud kuju ja sage hüüdnimi. Tommy on siiski ka poistele eesnimeks pandud. USA-s tõusis Tommy 1893. aastal 500 kõige levinuma poisinime hulka, sealhulgas 1925–1980 oli see 200 ja 1934–1954 100 kõige levinuma poisinime hulgas. Kõige kõrgemal, 70. kohal oli eesnimi Tommy 1944. aastal. Viimasel ajal[millal?] on nimi Tommy järjest harvemaks muutunud. USA-s langes ta 2008. aastal enam kui sajandipikkuse vaheaja järel välja 500 populaarseima poisinime hulgast. Mõnikord on eesnime Tommy pandud ka tüdrukutele, kuid USA-s pole see ühelgi aastal 1000 populaarseima tüdrukunime hulka kuulunud. Ameerika Ühendriikide eesnimede andmebaas
Ralf Fisker

Ralf Fisker (9. juuli 1916 Tallinn – 17. august 1943 Kiiev, Ukraina Riigikomissariaat) oli Eesti (nooremleitnant) ja Saksa pataljon "Narva" (Obersturmführer) sõjaväelane. Ta lõpetas 1934. aastal Tallinna Prantsuse Lütseumi. 27. august 1937 – ülendatud lipnikuks 27. november 1939 – ülendatud nooremleitnandiks Fail:Ralf Fisker 4.jpg Tema isa oli sporditegelane ja sõjaväelane Villiam Fiskar. Abiellus 02.12.1940 Tallinnas Magda-Renate Toomega. Perekonnal sündis poeg Ralf-Roland Fisker. Tallinna Prantsuse Lütseumi vilistlased Eesti ohvitserid 1918-1940 [1]
Ago Aava

Ago Aava (kuni 1936. aastani Aleksander Peterson; 20. detsember 1908 Antsla vald, Võrumaa – 26. märts 1996 Tallinn) oli Eesti sõjaväelane (leitnant) ja sportlane. Ago Aava lõpetas 1928. aastal Võru poeglaste reaalgümnaasiumi, seejärel sõjakooli aspirantide ja 1935. aastal eksternina kaadriohvitseride kursused. Sportima hakkas õpetaja A. Michelsoni juhendamisel, sõjakoolis treenisid teda Anton Ohaka, Theodor Sulg ja Valter Palm. Võistles suusatamises, kergejõustikus, orienteerumises ja laskmises. Kuulus spordiseltsidesse Tallinna Sport ja Eesti Spordiseltsi Kalev. Eesti meistrivõistlusteltel kordas muutmata sõjapüssist laskmises püstiasendist 172 silmaga maailmarekordilist tulemust ja täitis erimeistrinormi. Teenis aastatel 1928–1940 Eesti sõjaväes, 1940–1950 Punaarmees ja Nõukogude armee eesti rahvusväeosas kassapidajana ning polgu rahandusosakonna juhatajana. Oli tegev Eesti NSV Laskespordiföderatsiooni, Kurnimänguföderatsiooni ja Spordiveteranide Liidu eestseisuses. Oli raamatu "Laskmine: minevikust tänapäevani" (Eesti Raamat, 1972) üks kaasautoreid. Ohvitseride andmekogu Biograafia ESBL-is
Richard Aavik

Richard Aavik (7. juuni 1901 Anna vald, Järvamaa – 17. detsember 1965 Paide) oli Eesti sõjaväelane (kapten). Teenis 1. Jalaväerügemendis. Ohvitseride andmebaas
Bernhard Abrams

Bernhard Abrams VR I/3 (22. märts 1891 Tallinn – 15. veebruar 1945 Intalagi vangilaager, Komi ANSV) oli Eesti sõjaväelane (kapten). Kaitseliidu Tallinna maleva Kalevi malevkonna ülem 1933–1940 . Ta arreteeriti NKVD poolt 18. septembril 1940 Tallinnas. Suri Venemaa vangilaagris. 1921 – Vabadusristi I liigi 3. järk 1929 – Kotkaristi V klassi teenetemärk 1929 – Kaitseliidu Valgeristi III klass 1938 – Kotkaristi IV klassi teenetemärk 1940 – Eesti Punase Risti IV klassi teenetemärk Ohvitseride andmekogu Biograafia ESBL-is Kalevi malevkond 15-a., Uus Eesti, nr. 328, 1 detsember 1939
Hans Ainson

Hans Ainson (22. märts 1897 Kõssa talu, Mõnnaste küla, Tarvastu vald, Viljandimaa – 3. juuni 1980) oli Eesti advokaat, poliitik ja sõjaväelane (nooremleitnant). Ta lõpetas 1926. aastal Tartu Ülikooli õigusteaduskonna, Korporatsioon Sakala vilistlane. Teenis Vabadussõja ajal 2. Ratsapolgus, lõpetas Sõjakooli I ratsakursuse. Ta oli 1924–1927 Räpina paberivabriku asjaajaja-direktor, 1927–1932 vandeadvokaat Oskar Rütli abi Tartus, 1932–1941 vandeadvokaat samas. 3. märtsil 1934 valiti ta Tartu linnapeaks, arreteeriti 13. märtsil 1934, tagandati, 28. juunil 1935 mõisteti 6 kuuks tingimisi vanglasse. 1936–1940 Tartu Majaomanike Panga direktor. Vangistati NKVD poolt 5. juunil 1941, viidi Moskvasse, oli Butõrka vanglas. 1943. aastal saadeti langevarjurina Eestisse (talle tehti ülesandeks imbuda Eesti intelligentsi hulka ja jutustada sellest, et Nõukogude Liidus on loodud komitee "Vaba Eesti", mille eesmärgiks on Inglismaa ja USA toetusel Nõukogude Liidust sõltumatu Eesti Vabariigi taastamine), andis end üles. Jäi 1944. aastal Eestisse, arreteeriti 29. märtsil 1946, vabastati kolme kuu pärast. 1949. aastal oli ta Mustla Keskkooli direktor. Uus linnavalitsus Tartus. Vaba Maa, 4. märts 1934, nr. 53, lk. 7. Tartu vabside juhid vahi all. Rahvaleht, 15. märts 1934, nr. 31, lk. 1. Jaak Pihlau. Raadiomängud Eestis Teise maailmasõja ajal ja järel. Tuna, 2008, nr. 4, lk. 80–96. Ohvitseride andmekogu Album Academicum Universitatis Tartuensis 1918-1944
Jaan Aksel

Jaan Aksel (26. oktoober 1893 Petseri – 28. juuni 1964 Nõmme) oli Eesti sõjaväelane (major). 1927. aastal oli ta leitnant, Pioneerpataljoni adjutant. "Betoon asjandus" (Pioneerpataljon, Tallinn 1925) "Betoonasjandus sõjaväes : sideained. Betoon. Betoneerimine. Vormid. Lihtsamad ehitused. Raudbetoon. Sõjaväe betoonehitused" (Kindralstaabi VI osakond, Tallinn 1927) "Sildade ehitus. IV jagu, Kiirsillad" (tõlge saksa keelest; Kindralstaabi VI osakond, Tallinn 1927) "Ajutine eeskiri maastiku organiseerimiseks. I osa" (tõlge prantsuse keelest; Kindralstaabi VI osakond, Tallinn 1927) "Laomajanduse põhialused" (Eesti Riiklik Kirjastus 1960) Ohvitseride andmekogu
Johannes Arro

See artikkel on Eesti sõjaväelasest. Tema nimekaimude kohta vaata artiklit Johannes Arro (täpsustus). Johannes Arro (26. detsember 1892 – 18. märts 1979 Tallinn) oli Eesti sõjaväelane (major).
Aleksander Derrik

Aleksander Derrik VR II/3 (17. juuni 1898 Viljandimaa – 14. oktoober 1981 Waldkraiburg, Saksamaa) oli Eesti sõjaväelane (major, 1933). 1919. aasta novembris teenis lipniku auastmes 2. Suurtükiväe polgus. Ülendati 7. novembril 1919 kiiduväärt teenistuse eest alamleitnandiks, vanusega 21. aprill 1919. 14. jaanuaril 1936 valiti ta 3. suurtükiväegrupi ohvitseride kogu esimeheks. Enne Nõukogude okupatsiooni teenis Sõjaringkonnakohtus noorema käsundusohvitserina. Kolis Saksamaale järelümberasujana kevadel 1941, kuna oli abielus sakslannaga. 1925 Vabadusristi II liigi 3. järk 1935 Kotkaristi IV klassi teenetemärk https://www.err.ee/983775/karl-soonpaa-paevik-28-septembril-1939-aastal Ohvitseride andmekogu
Eauripik

Eauripik on atoll Mikroneesias, osa Karoliinidest. Pindala 20 ha. Laiud on madalad. Suurimal 6 laiust elab umbes 100 inimest. Eauripik kuulub Mikroneesia Liiduriikidele.
Põhjaveepind

Põhjaveepind on pind, millest allpool olev pinnas on veega küllastunud . Kohe põhjaveepinna peal asub kapillaarvöö, kus poorid on täidetud kapillaarveega. Asustamata või suure sademetehulgaga piirkondades järgib põhjaveepind üldjoontes maapinna kuju ning tõuseb ja laskub koos sellega. Eestis, kus maapind on üsna tasane, võib põhjaveepinda paljudes kohtades lugeda enam-vähem horisontaalseks. Allikad ja oaasid esinevad kohtades, kus põhjaveepind lõikub maapinnaga. Allikad moodustuvad tavaliselt mäekülgedel, kus nad on näha, või veekogude põhjas, kus nad on inimesele märkamatud. Piirkondades, kus sademete hulk muutub aastaajati, võib eri aastaaegadel olla põhjaveepind eri kõrgusel, sademeterohkemal aastaajal kõrgemal. Kaevu kaevamisel tehakse maapinda auk, mis ulatub põhjaveepinnani. Eestis põhjaveepind lähedastel aladel suures ulatuses ei erine, mistõttu üldjuhul on kõige mõistlikum kaevu kaevata võimalikult madalas kohas. Põhjaveepinna saaks kätte ka mäe otsa kaevu kaevates, ainult kaevata tuleks mäe kõrguse võrra rohkem. Põlispõhjavesi (fossiilne vesi) Keskkonnasõnaraamat EnDic2004. Tartu : Mats; Tallinn : Tallinna Raamatutrükikoda Andres Soolo. "Nõiavits ja veesoon" 18. märts 2008, skeptik.ee
Dragan Đokanović

Dragan Đokanović (serbia Драган Ђокановић; sündinud 20. aprillil 1958 Sarajevos) on Bosnia ja Hertsegoviina poliitik ja meditsiinidoktor (pediaatria). Dragan Đokanović on president demokraatlikust parteist Demokratska Stranka Federalista. derStandard.at "dragandjokanovic.com". Originaali arhiivikoopia seisuga 5. juuni 2010. Vaadatud 20. oktoobril 2009.
Unisoon

Unisoon (ladina sõnast unisonus – hilisladina keeles 'monotoonne', keskaja ladina keeles 'unisoonis') on mitme sama helikõrgusega heli üheaegsus. Unisoonis võivad laulda mitu lauljat või mängida mitu muusikainstrumenti. Sellist praktikat nimetatakse ka ühehäälsuseks. Keskajal enne mitmehäälsuse laialdasemat kasutuselevõttu lauldi liturgiatel üksnes unisoonis (gregoriaani koraali). Paljude rahvaste rahvalaulud on unisoonsed (ühehäälsed). Konsoon Intervallid
Pille (eesnimi)

Pille on eesti naisenimi. Eesnimi Pille esineb rahvalauludes, aga ka kirikuraamatutes 18.–19. sajandil. Võib olla lühend nimest Sibylla/Sibylle. Pille elustati naisenimena uuesti 1929. aastal Akadeemilise Emakeele Seltsi soovitusnimestikus, leidis 1930. aastatel kasutamist üksikjuhtudel. Laiatarbenimeks kujunes alates 1955. aastast. Eestis elas Rahvastikuregistri andmetel 8. mai 2012 seisuga 2572 Pille-nimelist inimest. 1. jaanuari 2018 seisuga oli Eestis eesnimi Pille 2546 naisel. Ilme on Eestis populaarsuselt 57. naisenimi. Kõige populaarsem on eesnimi Pille vanuserühmas 45–49, kus neid on 10 000 elaniku kohta 51,13 ning Järva maakonnas, kus neid on 10 000 elaniku kohta 30,54. Pille on keskmiselt 46 aasta vanune (mediaanvanus on 47). Lätis oli 2021. aasta 30. juuni seisuga eesnimi Pille 1 inimesel. Pille Kaas, purjesportlane Pille Kivihall, nahakunstnik Pille Lill, laulja Pille Lukin, näitleja Pille Minev, raadiosaatejuht Pille Neeve, kunstnik Pille Pürg, näitleja Pille Saar, pianist ja pedagoog Pille Salveste, agronoom ja kirikuõpetaja Pille Tomson, looduskaitsja Pille Valk, ajaloolane ja teoloog Sibylla (eesnimi) Pille-Riin Edgar Rajandi. Raamat nimedest. tallinn, 1966, lk. 144-145. https://www.eesti.ee/portaal/rrteenus.nimede_stat[alaline kõdulink] "Arhiivikoopia". Originaali arhiivikoopia seisuga 8. august 2020. Vaadatud 1. augustil 2018.{{netiviide}}: CS1 hooldus: arhiivikoopia kasutusel pealkirjana (link) Personvārdu datu bāze
Seišellipalm (perekond)

Seišellipalm (Lodoicea) on igihaljaste puittaimede perekond palmiliste sugukonnast. Perekonda kuulub ainult üks liik – seišellipalm. See on endeemne liik, mis kasvab ainult Seišellidel Praslini ja Curieuse'i saarel.
August Kolk

August Kolk (23. detsember 1924 Venemaa Novgorodi kubermang – 15. november 2021) oli Nõukogude Liidu riigiametnik, Eesti NSV Riikliku Julgeoleku Rahvakomissariaadi töötaja, kes mõisteti süüdi inimsusvastastes kuritegudes (1949. aasta märtsiküüditamine). 1944–1947, Eesti NSV Riikliku Julgeoleku Rahvakomissariaat – Eesti NSV Riikliku Julgeoleku Ministeerium, tõlk; 1947–1949, NSV Liidu Riikliku Julgeoleku Ministeerium, Leningradi RJM kool, kursant; 1949–1964, Eesti NSV Riikliku Julgeoleku Ministeerium – Eesti NSV Riikliku Julgeoleku Komitee, uurimisosakonna uurija; 7. oktoobril 2006 mõisteti Eesti NSV Riikliku Julgeoleku Ministeeriumi Saaremaa osakonna uurija August Kolk süüdi Saaremaa elanike küüditamises; Euroopa Inimõiguste Kohus, August Kolk versus EESTI Pjotr Kislõi
Positiivne pinnavorm

Positiivne pinnavorm on pinnavorm, mis on ümbritsevast alast kõrgem. Positiivsed pinnavormid on näiteks mäed, kõrgendikud. Positiivne pinnavorm võib olla suurema negatiivse pinnavormi osa, näiteks keskkõrgendik komplekskraatris või vulkaanikoonus kaldeeras. negatiivne pinnavorm pinnavorm
Elutingimused

Elutingimused on keskkonnategurid, milleta organismi elu ei ole võimalik (energiaallikas, elektronidoonor ja -aktseptor, organismi koostisosadeks olevate biogeensete elementide – C, H, N, O, P, S, K, Na jt – allikad, küllaldane soojus, sobiv rõhk). Toitumistüüp Ökoloogialeksikon. (1992)./ koost. Masing, V. Eesti Entsüklopeediakirjastus : Tallinn, lk 45.
Inglise punkansamblite loend

Siin on loetletud Inglismaa punkansambleid. # A B C D E F G H I J K L M N O P Q R S Š Z Ž T U V W Õ Ä Ö Ü X Y 999 A.D1984 Acme Sewage Co Adam & The Ants Adverts Alberto y Los Trios Paranoias Alternative TV Amber Squad Angelic Upstarts Antisocial Art Attacks Atrix Automatics Axidents The Bears Bee Cee Cee Blanks Bleach Boys Blitzkrieg Bop Blunt Instrument Boomtown Rats The Boys Bullets Buzzcocks Cane Celia & The Mutations Cheetahs Chelsea The Cigarettes The Clash Cockney Rejects Cock Sparrer The Cortinas The Crabs Crass Crisis Cuban Heels Cyanide The Cybermen The Damned Dangerous Girls Dave Goodman The Deleted The Delinquents Demon Preacher The Depressions Desperate Bicycles Doctors Of Madness Dole Q The Drive Drug Squad The Dyaks The Drones Eater Elton Motello The Exile Ex Pistols The Exploited The Fakes Fenzyx The Flowers Of Romance The Flys The Freeze The Front Fruit Eating Bears FX Generation X Grinder Headache Henry Essence Horrorcomic Innocents Intravein The Jam The Jerks The Jermz Joe Cool & The Killers Johnny Curious Johnny Moped Johnny & The Self Abusers The Jolt The K9's The Killjoys King Last Words Le Ritz Leyton Buzzards Lightning Raiders Lockjaw London The Lurkers Machines Magazine The Maniacs Masters Of The Backsides Matt Vinyl The Mekons The Members Menace Metal Urbain Misspent Youth Model Mania The Models Motorhead The Mutants Neon Neon Hearts New Hearts Nipple Erectors The Nosebleeds The Now The Ordinarys The Outcasts The Outsiders The Panik Patrik Fitzgerald Penetration Plastic Bertrand The Physicals The Pigs Plastix The Pork Dukes The Prats Predator Prefects The Professionals Pseudo Existors Psykik Volts Public Zone Pure Hell PVC2 Radiators From Space Radio Stars Raped Red Letters The Reducers Revenge Rich Kids Rikki & The Last Days The Rings The Rezillos The Ripchords Roses Are Red Rowdies Rudi The Ruts The Saints Satans Rats The Scars Schoolgirl Bitch Sex Pistols Sham 69 The Shapes Sick Things Siouxsie & The Banshees The Skids The Skunks Slaughter & The Dogs The Slits Snatch Snivelling Shits The Sods Spitfire Boys The Squad Stage B The Stiffs Stiff Little Fingers Stinky Toys The Stoat Stormtrooper The Stranglers The Straps Studio Sweethearts Suburban Studs Subway Sect Swell Maps The Zips The Zones Tax Exiles Personalities Terry & The Idiots The Table The Tickets The Tights Transvision Vamp Trash UK Subs Ultravox The Unwanted The Users The Valves Vermilion Vibrators V2 Vice Creems Vicious White Kids Victim Victimise The Violators Warsaw Pakt The Wasps Wire X Ray Spex XS-Energy Xtraverts